Familia nuclearis
Familia nuclearis, sive familia elementaria vel coniugalis, est grex familiaris qui in binis parentibus et eorum liberis (uno aut pluribus) consistit. Distinguitur a familia parentis unius, familia extenta, ac familia plus quam binorum parentium. Familiae nucleares plerumque in coniugibus conduntur, sed multi liberi eis esse possunt. Sunt inter spectatores eruditos variae definitiones, quarum nonnullae solum liberos consanguineos, aliae vitricum aut novercam ullamque liberorum obnoxiorum compositionem sinunt, privignis liberisque adoptivis non exceptis.